
Zámer mesta Sliač
vyhlásiť verejnú obchodnú súťažou na predaj pozemku vo vlastníctve mesta Sliač

	
Mesto Sliač je vlastníkom nehnuteľnosti v podiele 1/1 –ina k celku nachádzajúcej sa v katastrálnom území Hájniky, obec Sliač, okres Zvolen, zapísanej Okresným úradom Zvolen, katastrálnym odborom na liste vlastníctva č. 503 ČASŤ „A“ MAJETKOVÁ PODSTATA ako pozemok parcela registra „C“ evidovaná na katastrálnej mape číslo 414/1 o výmere  1 121 m2, zastavaná plocha a nádvoria, kód spôsobu využívania 22 - Pozemok, na ktorom je postavená inžinierska stavba - cestná, miestna a účelová komunikácia, lesná cesta, poľná cesta, chodník, nekryté parkovisko a ich súčasti.
                                                                                                                                                                                                                                                                                       
Podľa platného Územného plánu mesta Sliač v znení zmien a doplnkov schváleného uznesením Mestského zastupiteľstva mesta Sliač číslo 71 zo dňa 26.04.2005 a jeho záväznej časti vyhlásenej Všeobecne záväzným nariadením mesta Sliač číslo 25/2005 v znení zmien a doplnkov, pozemok je v centrálnej mestskej zóne v sektore H3/3, pre ktorý územný plán mesta predpisuje záväzné nasledovné vybrané regulatívy (územnoplánovacia informácia) :
· záväzné funkcie: obchodná prevádzka s parkoviskom, administratívne priestory, drobné služby,
· prípustné funkcie: stravovanie, zdravotníctvo, objekty a priestory pre rekreáciu, hromadné bývanie,
· priestorové usporiadanie: zástavbu umiestňovať na uličnej čiare pozdĺž južnej strany komunikácie, v zástavbe vytvoriť rozptylový priestor nadväzujúci na peší chodník orientovaný severojužným smerom, neumiestňovať veľkopredajne s predajnou plochou cez 500 m2 v jednom podlaží,
· regulatívy dopravné: dopravným riešením umožniť vjazd k existujúcemu rodinnému domu na parcela č. 411/2, v rámci regulačného bloku vytvoriť potrebný počet parkovacích miest;
· intenzita zastavania v sektore H3/3 je max. 60%, maximálna podlažnosť 3, prípustný tvar strechy plochá/zelená, maximálny výška objektu 12 m;
· stavby v území musia mať nasledovné nevyhnutné vybavenie: parkovacie stojiská v počte adekvátnom funkcii a jej plošnej výmere, napojenie na inžinierske siete, priestory pre zriadenie jednoduchého CO úkrytu pre 100 osôb.

Podľa § 9a ods. 1 zákona SNR č. 138/1991 Zb. v znení neskorších predpisov  ak tento zákon neustanovuje inak, prevody vlastníctva majetku obce sa musia vykonať 
a) na základe obchodnej verejnej súťaže podľa § 281 až 288 Obchodného zákonníka,
b) dobrovoľnou dražbou alebo
c) priamym predajom najmenej za cenu vo výške všeobecnej hodnoty majetku stanovenej podľa Vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov.
Komisia finančná, správy mestského majetku a rozvojových aktivít prerokovala zámer a návrh podmienok obchodnej verejnej súťaže na svojom zasadaní 1.6.2026. Komisia výstavby, územného plánu a životného prostredia na svojom zasadaní 3.6.2026.
[bookmark: _GoBack]Podľa § 9a ods. 9, tretia veta, zákona o majetku obcí obec nemôže previesť vlastníctvo svojho majetku priamym predajom, ak všeobecná hodnota majetku stanovená podľa citovanej vyhlášky presiahne 40 000 eur. Všeobecná hodnota (kúpna cena) bla ustálená znaleckým posudkom znalca Ing. Petra Rafaja, Starohorská 42, 974 11 Banská Bystrica, Znalec v odbore Stavebníctvo, odvetvie Pozemné stavby a Odhad hodnoty nehnuteľností v jednotkovej hodnote v jednotkovej hodnote 259,72 €/m2. Spolu za predmet verejnej obchodnej súťaže 290 626,68 €. 
Zámer mesta previesť pozemok verejnou obchodnou súťažou bol schválený uznesením mestského zastupiteľstva č. 183 zo dňa 29. júna 2026. Podmienky verejnej obchodne súťaže boli zverejnené na úradnej tabuli, webovom sídle mesta a v mestskom rozhlase (iný vhodný spôsob).

V Sliači, 30. júna 2026


								Ing., Mgr. et Mgr. Ľubica Balgová
									primátorka mesta



Zverejnené na úradnej tabuli a webovom sídle mesta Sliač 30. júna 2026
Iným vhodným spôsobom – v mestskom rozhlase opakovane

